МУНИЦИПАЛЬНОЕ УЧРЕЖДЕНИЕ «УПРАВЛЕНИЕ ДОШКОЛЬНОГО ОБРАЗОВАНИЯ ГУДЕРМЕССКОГО МУНИЦИПАЛЬНОГО РАЙОНА

Муниципальное бюджетное дошкольное образовательное учреждение

«Детский сад № 11 «Нана» г. Гудермес

Гудермесского муниципального района»

МУНИЦИПАЛЬНИ УЧРЕЖДЕНИ «ГУЬМСАН МУНИЦИПАЛЬНИ К1ОШТАН ШКОЛАЛ ХЬАЛХАРА ДЕШАРАН УРХАЛЛА»

Муниципальни бюджетни школал хьалхара дешаран учреждени

«Гуьмсан муниципальни к1оштан Гуьмсе-г1алин «Берийн беш № 11

«Нана»

Ша-шена таллам бар къамел кхиоран йиллинчу занятин.

Коьчал: «Куьйгаш- г1оьнчий»

Кхиорхо: Газалиева А. Т.

2021г.

**Ша шена таллам бар къамел кхиоран занятин "Куьйгаш-г1оьнчий»**

**Коьчал: «Куьйгаш-г1оьнчий»**

Со Газалиева Аминат ю, №11 йолчу «Нана» берийн бешан лакхарчу тобанан кхиорхо.

Шун тидам т1ебохуьйтуш д1аяьхьнарг яра: йиллина заняти «Куьйгаш-г1оьнчий» лакхарчу тобанехь «Звездочка».

 Заняти берийн къамел кхиоран яра. Интеграци яра кхетош-кхиоран а, социально-коммуникативни а аг1онашца. Ас болх д1абаьхьира 14 бераца.

Коьрта 1алашонаш яра:

**-** адамийн дег1ан меженах лаьцна кхетам кхиор берийн;

- куьйгаш мехала меженах цхьаъ юй довзийтар а.

- берийн дегнаш чохь ненан матте бовха безам кхоллар а, ненан мотт хаа а, к1орггера 1амо а церан лаам лакхабаккхар;

-нене болу безам кхиор, цуьнан дозалла дан 1амор.

Берриге занятин чулацам берийн хенаца бог1уш бара. Дерриге занятин чулацаман дакъош рог1аллица а, чулацамца а цхьаьна коьчална чудог1уш дара .

Болх д1абаьхьира х1оттийначу занятин чулацамца. Занятин чулацам айса х1оттийнера,1алашонашца бог1уш а болуш. Х1ора 1алашо кхочушъян методаш а, приемаш а хаьржинера. Берийн тидам дика т1ебахийта лелийра: мукъаман, ловзаран г1ирсаш, презентаци. Ткъа иштта суьрта т1ехь бертахь цхьана болх бира. Болх д1ахьуш нохчийн мукъам лакхийтира, берийн дог даийта.

Занятин коьрта дакъа берийн дегнаш чохь ненан матте бовха безам кхоллар а, ненан мотт хаа а, к1орггера 1амо а церан лаам лакхабаккхар а 1алашо йолуш дара. Хьалхарчу декъана юкъадог1у: берийн болх бан дог даийтар, хьешийн а, берийн вовшашца а йолу юкъаметтиг дика хилийтар. Коьртачу декъана юкъадог1у: хьаша веана, цунна гайта сурт диллар, берашца къамел дар, ловзар «Каде куьйгаш», суьрташка хьовсар, х1етал-металшна жоьпаш далар, куьйгашца дан мегарг-ца мегарг къастор. Дика ловзарца, бераша шаьш х1айтъаьлла хилар гайтира. Методаш а приемаш а 1алашонашца йог1уш хаьржнера: барта, гайтаме, мультимедийни, ловзаран. Гайтаме метод лелийра суьрташка хьовсуш, цаьрца болх беш.

Йиллинчу занятехь мелла берийн тидам т1ебахийта,дог даийта, къамел кхио хьаьжира со.

Берашца къамел дар синпарг1ате дара. Бераша каде болх бира. Тидам къаьсттина дика бора.

Суна хета, бераша т1едилларш кхочушдина аьлла.

Кхоалг1ачу декъанна юкъадог1у: жам1 дар, рефлекси. Суна хета йиллина заняти синлааман, рог1аллин яра аьлла. Х1иттийна 1алашонаш кхочушйина.

Дела реза хуьлда!